stanford-oval/wikipedia huggingface dataset:
มิสเวิลด์ 2004
แหล่งข้อมูลอื่น

เว็บไซต์มิสเวิลด์อย่างเป็นทางการ
| ด ค กมิสเวิลด์ |
| --- | --- |
 1951  1952  1953  1954  1955  1956  1957  1958  1959  1960 
 1961  1962  1963  1964  1965  1966  1967  1968  1969  1970 
 1971  1972  1973  1974  1975  1976  1977  1978  1979  1980 
 1981  1982  1983  1984  1985  1986  1987  1988  1989  1990 
 1991  1992  1993  1994  1995  1996  1997  1998  1999  2000 
 2001  2002  2003  2004  2005  2006  2007  2008  2009   2010 
  2011   2012   2013   2014   2015   2016   2017   2018   2019  2020 
  2021  2022   2023 
 ผู้ครองตำแหน่ง  รองชนะเลิศ  ฟราสแทร็ก  คอนติเนนทอลควีนส์  รางวัลพิเศษ  ประเทศ  คอนติเนนทอลกรุปส์
พีรยศ ราฮิมมูลา

| ผู้ช่วยศาสตราจารย์พีรยศ ราฮิมมูลาม> ว.ม., ป.ช..ข้อมูลส่วนบุคคล |
| --- | --- |
เกิด: 20 กันยายน พ.ศ. 2496 (71 ปี) อำเภอเจาะไอร้อง จังหวัดนราธิวาส
ศาสนา: อิสลาม
พรรคการเมือง: ประชาธิปัตย์ (2550–ปัจจุบัน)
คู่สมรส: ชิดชนก ราฮิมมูลา

ผู้ช่วยศาสตราจารย์ พีรยศ ราฮิมมูลา (เกิด 20 กันยายน พ.ศ. 2496) เป็นนักวิชาการและนักการเมืองชาวไทย อดีตสมาชิกสภาผู้แทนราษฎร แบบบัญชีรายชื่อ อดีตกรรมการบริหารพรรคประชาธิปัตย์ เป็นนักวิชาการด้านการแก้ไขปัญหาความขัดแย้งในจังหวัดชายแดนภาคใต้
ประวัติ

พีรยศ เกิดเมื่อวันที่ 20 กันยายน พ.ศ. 2496 ที่ อำเภอเจาะไอร้อง จังหวัดนราธิวาส สำเร็จการศึกษาระดับชั้นมัธยมศึกษาจากโรงเรียนวัดสุทธิวราราม รัฐศาสตรบัณฑิต สาขาการเมืองการปกครอง จากมหาวิทยาลัยธรรมศาสตร์ รัฐศาสตรมหาบัณฑิต สาขาการเมืองการปกครอง มหาวิทยาลัยเดลี ประเทศอินเดีย และระดับปริญญาเอก เอเซียตะวันออกเฉียงใต้ศึกษา สาขาการเมืองการปกครอง มหาวิทยาลัยเคนต์ ประเทศอังกฤษ
การทำงาน > อาจารย์

พีรยศ ราฮิมมูลา อดีตอาจารย์ประจำมหาวิทยาลัยสงขลานครินทร์ วิทยาเขตปัตตานี มีบทบาทในการวิพากวิจารณ์การแก้ไขปัญหาความขัดแย้งในจังหวัดชายแดนภาคใต้
การทำงาน > งานการเมือง

พีรยศ ราฮิมมูลา เคยร่วมตั้งพรรคการเมืองในปี พ.ศ. 2517 ชื่อ "พรรคแนวสันติ" ซึ่งมีนายบรรจง ศรีจรูญ เป็นหัวหน้าพรรค นายอภินันท์ บูรณะพงศ์ เป็นเลขาธิการพรรค โดยเขาได้รับตำแหน่งเป็นกรรมการบริหารพรรค
ในการเลือกตั้ง พ.ศ. 2550 ได้ลงสมัครรับเลือกตั้งในระบบสัดส่วน กลุ่มที่ 8 สังกัดพรรคประชาธิปัตย์ และเข้าสู่วงการการเมืองในสภาผู้แทนราษฎรชุดดังกล่าว รวมทั้งยังได้รับแต่งตั้งให้ทำหน้าที่โฆษกคณะกรรมาธิการการต่างประเทศ สภาผู้แทนราษฎร เป็นคณะกรรมาธิการอาเซียน สภาผู้แทนราษฎร และเป็นที่ปรึกษาศูนย์อำนวยการบริหารจังหวัดชายแดนภาคใต้
ต่อมาในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร ระบบบัญชีรายชื่อ สังกัดพรรคประชาธิปัตย์
การทำงาน > งานการเมือง > สมาชิกสภาผู้แทนราษฎร

พีรยศ ราฮิมมูลา ได้รับเลือกตั้งเป็นสมาชิกสภาผู้แทนราษฎรมาแล้ว 3 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคประชาธิปัตย์
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูล

พรรคประชาธิปัตย์ เก็บถาวร 2010-12-27 ที่ เวย์แบ็กแมชชีน
รูปสี่เหลี่ยม

| รูปสี่เหลี่ยม |
| --- | --- |
รูปสี่เหลี่ยมต่าง ๆ หกชนิด
ขอบและจุดยอด: 4
สัญลักษณ์ชเลฟลี: {4} (สำหรับจัตุรัส)
พื้นที่: คำนวณได้หลายวิธี; ดูด้านล่าง
มุมภายใน (องศา): 90° (สำหรับจัตุรัส)
ในเรขาคณิตแบบยูคลิด รูปสี่เหลี่ยม คือรูปหลายเหลี่ยมที่มีด้านสี่ด้าน (หรือขอบ) และมุมสี่มุม (หรือจุดยอด)
รูปสี่เหลี่ยมมีทั้งที่เป็นรูปสี่เหลี่ยมอย่างง่าย (ไม่มีด้านที่ตัดกันเอง) และรูปสี่เหลี่ยมซับซ้อน (มีด้านที่ตัดกันเอง หรือเรียกว่ารูปสี่เหลี่ยมไขว้) รูปสี่เหลี่ยมอย่างง่ายอาจเป็นรูปสี่เหลี่ยมนูน (convex) หรือรูปสี่เหลี่ยมเว้า (concave) อย่างใดอย่างหนึ่ง
มุมภายในของรูปสี่เหลี่ยมอย่างง่ายรวมกันได้ 360 องศา ส่วนรูปสี่เหลี่ยมซับซ้อน เนื่องจากมุมภายในที่ด้านตรงข้ามเป็นมุมกลับ ทำให้รวมกันได้ 720 องศา
รูปสี่เหลี่ยมนูนทุกรูปสามารถ[เทสเซลเลชัน|ปูเต็มปริภูมิ]โดยการหมุนรอบจุดกึ่งกลางที่ด้านของมัน
การจำแนกชั้น

การจำแนกชั้นของรูปสี่เหลี่ยมสามารถแสดงได้ตามแผนภาพทางขวามือ รูปแบบที่ต่ำกว่าเป็นกรณีพิเศษของรูปแบบที่สูงกว่า คำว่า trapezium ในภาพเป็นชื่อแบบบริเตน (ชื่อแบบอเมริกันคือ trapezoid) คือรูปสี่เหลี่ยมคางหมูทั่วไป และ kite นอกจากจะหมายถึงรูปสี่เหลี่ยมรูปว่าวแล้ว ยังหมายถึงรูปสี่เหลี่ยมหัวลูกศรด้วย
รูปสี่เหลี่ยมนูน: กลุ่มด้านขนาน

รูปสี่เหลี่ยมด้านขนาน คือรูปสี่เหลี่ยมที่มีด้านขนานกันสองคู่ เทียบเท่ากับเงื่อนไขว่าด้านตรงข้ามมีความยาวเท่ากัน หรือมุมตรงข้ามมีขนาดเท่ากัน หรือเส้นทแยงมุมแบ่งครึ่งซึ่งกันและกัน รูปสี่เหลี่ยมด้านขนานรวมไปถึงรูปสี่เหลี่ยมจัตุรัส รูปสี่เหลี่ยมมุมฉาก และรูปสี่เหลี่ยมขนมเปียกปูนด้วย
รูปสี่เหลี่ยมขนมเปียกปูน หรือรูปสี่เหลี่ยมข้าวหลามตัด หรือรูปสี่เหลี่ยมด้านเท่า คือรูปสี่เหลี่ยมที่มีด้านทั้งสี่ยาวเท่ากัน เทียบเท่ากับเงื่อนไขว่าด้านตรงข้ามขนานกันและมุมตรงข้ามมีขนาดเท่ากัน หรือเส้นทแยงมุมแบ่งครึ่งและตั้งฉากซึ่งกันและกัน รูปสี่เหลี่ยมขนมเปียกปูนรวมไปถึงรูปสี่เหลี่ยมจัตุรัส
รูปสี่เหลี่ยมด้านขนานมุมไม่ฉาก คือรูปสี่เหลี่ยมด้านขนานซึ่งด้านที่อยู่ติดกันยาวไม่เท่ากันและมุมทั้งสี่ไม่เป็นมุมฉาก มีความหมายตรงข้ามกับรูปสี่เหลี่ยมมุมฉาก
รูปสี่เหลี่ยมมุมฉาก คือรูปสี่เหลี่ยมที่มีมุมทั้งสี่เป็นมุมฉาก นั่นคือมุมเท่ากันทุกมุม เทียบเท่ากับเงื่อนไขว่าเส้นทแยงมุมแบ่งครึ่งซึ่งกันและกัน รูปสี่เหลี่ยมมุมฉากรวมไปถึงรูปสี่เหลี่ยมจัตุรัสและรูปสี่เหลี่ยมผืนผ้า
รูปสี่เหลี่ยมจัตุรัส หรือรูปสี่เหลี่ยมปรกติ หรือรูปสี่เหลี่ยมด้านเท่ามุมเท่า คือรูปสี่เหลี่ยมที่มีด้านทั้งสี่ยาวเท่ากันและมุมทั้งสี่เป็นมุมฉาก เทียบเท่ากับเงื่อนไขว่าด้านตรงข้ามขนานกัน และเส้นทแยงมุมแบ่งครึ่งและตั้งฉากซึ่งกันและกัน และด้านทั้งสี่ยาวเท่ากัน รูปสี่เหลี่ยมจะถือว่าเป็นจัตุรัสก็ต่อเมื่อถูกจัดว่าเป็นทั้งรูปสี่เหลี่ยมขนมเปียกปูนและรูปสี่เหลี่ยมมุมฉาก
รูปสี่เหลี่ยมผืนผ้า คือรูปสี่เหลี่ยมมุมฉากซึ่งด้านที่อยู่ติดกันยาวไม่เท่ากัน นั่นคือไม่เป็นรูปสี่เหลี่ยมจัตุรัส
รูปสี่เหลี่ยมนูน: กลุ่มอื่น ๆ

รูปสี่เหลี่ยมรูปว่าว คือรูปสี่เหลี่ยมซึ่งด้านที่อยู่ติดกันยาวเท่ากันสองคู่ เป็นนัยว่าถ้าลากเส้นทแยงมุมหนึ่งเส้นแบ่งรูปสี่เหลี่ยมรูปว่าวออกเป็นรูปสามเหลี่ยมคล้ายสองรูป จะได้ว่ามุมที่อยู่ตรงข้ามเส้นทแยงมุมมีขนาดเท่ากัน และเส้นทแยงมุมทั้งสองตั้งฉากซึ่งกันและกัน (สมบัติเหล่านี้อาจหมายถึงรูปสี่เหลี่ยมเว้าที่เรียกว่ารูปสี่เหลี่ยมหัวลูกศร ในบริบทของเทสเซลเลชัน แต่ในแนวคิดทั่วไปหมายถึงรูปสี่เหลี่ยมนูนอย่างเดียว)
รูปสี่เหลี่ยมเส้นทแยงมุมตั้งฉาก คือรูปสี่เหลี่ยมที่เส้นทแยงมุมทั้งสองตั้งฉากซึ่งกันและกัน หมายรวมถึงรูปสี่เหลี่ยมขนมเปียกปูน รูปสี่เหลี่ยมจัตุรัส รูปสี่เหลี่ยมรูปว่าว และรูปสี่เหลี่ยมหัวลูกศร
รูปสี่เหลี่ยมคางหมู คือรูปสี่เหลี่ยมที่มีด้านตรงข้ามขนานกันหนึ่งคู่
รูปสี่เหลี่ยมคางหมูหน้าจั่ว คือรูปสี่เหลี่ยมที่มีด้านตรงข้ามขนานกัน มีขนาดเท่ากัน เป็นนัยว่าด้านอื่นอีกสองด้านยาวเท่ากัน และเส้นทแยงมุมยาวเท่ากัน คำนิยามอื่นคือรูปสี่เหลี่ยมที่มีแกนสมมาตรแบ่งครึ่งด้านคู่ขนานหนึ่งคู่
รูปสี่เหลี่ยมวงกลมล้อม คือรูปสี่เหลี่ยมที่จุดยอดทั้งสี่อยู่บนรูปวงกลมแนบนอก รูปสี่เหลี่ยมจะเป็นวงกลมล้อมก็ต่อเมื่อมุมตรงข้ามรวมกันได้ 180 องศา
รูปสี่เหลี่ยมวงกลมสัมผัส คือรูปสี่เหลี่ยมที่ด้านทั้งสี่สัมผัสกับรูปวงกลมแนบใน
รูปสี่เหลี่ยมวงกลมล้อมและสัมผัส คือรูปสี่เหลี่ยมที่เป็นทั้งรูปสี่เหลี่ยมวงกลมล้อมและรูปสี่เหลี่ยมวงกลมสัมผัส
รูปสี่เหลี่ยมด้านไม่ขนาน หรือรูปสี่เหลี่ยมด้านไม่เท่า หรือรูปสี่เหลี่ยมไม่ปรกติ คือรูปสี่เหลี่ยมที่ไม่มีด้านใดขนานกันเลย แต่บางกรณีบางด้านและบางมุมอาจมีขนาดเท่ากันก็ได้
รูปสี่เหลี่ยมอื่น ๆ

รูปสี่เหลี่ยมหัวลูกศร คือรูปสี่เหลี่ยมเว้าซึ่งด้านที่อยู่ติดกันยาวเท่ากันสองคู่ สมบัติเหมือนรูปสี่เหลี่ยมรูปว่าว แต่มีมุมภายในมุมหนึ่งเป็นมุมกลับ
รูปสี่เหลี่ยมไขว้ หรือรูปสี่เหลี่ยมผีเสื้อ หรือรูปสี่เหลี่ยมหูกระต่าย คือรูปสี่เหลี่ยมซับซ้อนซึ่งมีด้านที่ตัดกันเอง
รูปสี่เหลี่ยมเบ้ คือรูปสี่เหลี่ยมที่จุดยอดไม่อยู่บนระนาบสองมิติ สูตรสำหรับคำนวณมุมระหว่างหน้าบนขอบ และมุมระหว่างขอบที่อยู่ติดกัน ได้รับทอดมาจากการศึกษาสมบัติของโมเลกุลเช่นไซโคลบิวเทน ซึ่งมีวงแหวนที่ประกอบด้วยอะตอมสี่ตัวร่นเข้าหากัน
พื้นที่ของรูปสี่เหลี่ยมนูน

พื้นที่ของรูปสี่เหลี่ยมนูนทั่วไปสามารถคำนวณได้หลายสูตรดังต่อไปนี้
พื้นที่ของรูปสี่เหลี่ยม ABCD สามารถคำนวณโดยใช้เวกเตอร์ กำหนดให้เวกเตอร์ AC และเวกเตอร์ BD เป็นเส้นทแยงมุมจาก A ไปยัง C และจาก B ไปยัง D ตามลำดับ พื้นที่ของรูปสี่เหลี่ยมนี้คือ
ซึ่งเป็นขนาดของผลคูณไขว้ระหว่างเวกเตอร์ AC กับเวกเตอร์ BD ถ้าเขียนแทนเวกเตอร์เหล่านี้ด้วยเวกเตอร์ลอยตัวในปริภูมิสองมิติแบบยูคลิด นั่นคือเวกเตอร์ AC เขียนเป็น  (x_{1},y_{1}) และเวกเตอร์ BD เขียนเป็น  (x_{2},y_{2}) พื้นที่ของรูปสี่เหลี่ยมนี้คือ
พื้นที่ของรูปสี่เหลี่ยมก็ยังสามารถเขียนด้วยพจน์ตรีโกณมิติได้เป็น
เมื่อ p และ q เป็นความยาวของเส้นทแยงมุมและ θ คือมุมที่เส้นทแยงมุมทั้งสองตัดกัน (มุมใดก็ได้เมื่อผ่านฟังก์ชันไซน์จะได้ค่าเดียวกัน) สำหรับรูปสี่เหลี่ยมเส้นทแยงมุมตั้งฉาก อาทิรูปสี่เหลี่ยมขนมเปียกปูน รูปสี่เหลี่ยมจัตุรัส และรูปสี่เหลี่ยมรูปว่าว สูตรนี้จะลดรูปกลายเป็น  {\tfrac {1}{2}}pq เนื่องจาก θ เท่ากับ 90°
สูตรของเบรทชไนเดอร์ (Bretschneider's formula)  คำนวณพื้นที่ด้วยขนาดของด้านและมุมดังนี้
เมื่อ a, b, c, d คือความยาวของด้านทั้งสี่ s คือครึ่งหนึ่งของความยาวรอบรูป และ γ, λ คือมุมที่อยู่ตรงข้ามคู่ใด ๆ สูตรนี้จะลดรูปลงเป็นสูตรของพรัหมคุปตะ (Brahmagupta's formula) สำหรับรูปสี่เหลี่ยมวงกลมล้อมเมื่อ γ + λ = 180°
อีกสูตรหนึ่งสำหรับคำนวณพื้นที่ด้วยขนาดของด้านและมุม เมื่อ γ อยู่ระหว่างด้าน b กับ c และ λ อยู่ระหว่างด้าน a กับd (ด้านคู่ประชิดของมุมนั้น)
ในกรณีของรูปสี่เหลี่ยมวงกลมล้อม สูตรนี้จะกลายเป็น
และสำหรับรูปสี่เหลี่ยมด้านขนาน เนื่องจากด้านตรงข้ามมีขนาดเท่ากันและมุมตรงข้ามก็มีขนาดเท่ากัน สุดท้ายแล้วสูตรจะลดรูปเหลือเพียง  ab\cdot \sin \gamma
สูตรต่อไปนี้เป็นสูตรคำนวณพื้นที่ของรูปสี่เหลี่ยมด้วยขนาดของด้านและเส้นทแยงมุม
เมื่อ p และ q เป็นความยาวของเส้นทแยงมุม สูตรนี้จะลดรูปลงเป็นสูตรของพรัหมคุปตะสำหรับรูปสี่เหลี่ยมวงกลมล้อมเช่นเดียวกัน เมื่อ  pq=ac+bd
นอกจากนี้ยังมีสูตรพื้นที่ของรูปสี่เหลี่ยมที่คำนวณจากด้านทั้งสี่ และมุมที่เส้นทแยงมุมทั้งสองตัดกันเท่ากับ θ ซึ่งไม่เท่ากับ 90°
ในกรณีของรูปสี่เหลี่ยมด้านขนาน สูตรนี้จะกลายเป็น
สมบัติของรูปสี่เหลี่ยมชนิดพิเศษ

เส้นทแยงมุมของรูปสี่เหลี่ยมไขว้หรือรูปสี่เหลี่ยมเว้า ไม่ตัดกันภายในรูปสี่เหลี่ยม
เส้นทแยงมุมของรูปสี่เหลี่ยมขนมเปียกปูนแบ่งครึ่งมุมภายในพอดี
กำหนดให้ ABCD เป็นรูปสี่เหลี่ยมคางหมูที่มีจุดยอด A, B, C, D เรียงตามลำดับและมีด้านคู่ขนาน AB กับ DC ; ให้ E เป็นจุดตัดของเส้นทแยงมุม และให้ F กับ G เป็นจุดจุดหนึ่งที่อยู่บนด้าน DA กับ BC ตามลำดับซึ่งทำให้ FEG ขนานกับด้านคู่ขนาน AB กับ DC ; จะได้ว่า FG คือมัชฌิมฮาร์มอนิกของ AB กับ DC นั่นคือ
 {\frac {1}{FG}}={\frac {1}{2}}\left({\frac {1}{AB}}+{\frac {1}{DC}}\right)
รูปสี่เหลี่ยมด้านขนานที่มีเส้นทแยงมุมยาวเท่ากันคือรูปสี่เหลี่ยมมุมฉาก
รูปสี่เหลี่ยมวงกลมล้อมที่มีด้าน a, b, c, d เรียงตามลำดับและมีเส้นทแยงมุม p, q จะมีสมบัติว่า  pq=ac+bd
รูปสี่เหลี่ยมวงกลมล้อมที่มีจุดยอด A, B, C, D เรียงตามลำดับ มีด้าน a=AB, b=BC, c=CD, d=DA และมีเส้นทแยงมุม p=AC, q=BD จะมีสมบัติว่า
 {\frac {p}{q}}={\frac {ad+cb}{ab+cd}}
 p^{2}={\frac {(ac+bd)(ad+bc)}{ab+cd}}
 q^{2}={\frac {(ac+bd)(ab+dc)}{ad+bc}}
รูปสี่เหลี่ยมวงกลมล้อมที่มีด้าน a, b, c, d เรียงตามลำดับและครึ่งหนึ่งของความยาวรอบรูป s ; รัศมีของรูปวงกลมแนบนอกคำนวณได้จาก 
 {\frac {1}{4}}{\sqrt {\frac {(ab+cd)(ac+bd)(ad+bc)}{(s-a)(s-b)(s-c)(s-d)}}}
รูปสี่เหลี่ยมด้านขนานที่มีด้าน a, b, c, d เรียงตามลำดับโดยที่ d=b, c=a และมีเส้นทแยงมุม p, q จะมีสมบัติว่า
 p^{2}+q^{2}=a^{2}+b^{2}+c^{2}+d^{2}
กำหนดให้ P เป็นจุดใด ๆ ที่อยู่ภายในรูปสี่เหลี่ยมที่มีจุดยอด A, B, C, D เรียงตามลำดับ จะมีสมบัติว่า
 (AP)^{2}+(CP)^{2}=(BP)^{2}+(DP)^{2}
เส้นตรงใด ๆ ที่ลากผ่านจุดกึ่งกลางของรูปสี่เหลี่ยมด้านขนานจะแบ่งครึ่งพื้นที่เสมอ
รูปสี่เหลี่ยมเส้นทแยงมุมตั้งฉากที่มีด้าน a, b, c, d เรียงตามลำดับ จะมีสมบัติว่า  a^{2}+c^{2}=b^{2}+d^{2}
ไม่มีรูปสี่เหลี่ยมวงกลมล้อม ที่มีด้านยาวไม่เท่ากันเป็นจำนวนตรรกยะในการก้าวหน้าเลขคณิตและมีพื้นที่เป็นจำนวนตรรกยะ
ไม่มีรูปสี่เหลี่ยมวงกลมล้อม ที่มีด้านยาวไม่เท่ากันเป็นจำนวนตรรกยะในการก้าวหน้าเรขาคณิตและมีพื้นที่เป็นจำนวนตรรกยะ
สมบัติของรูปสี่เหลี่ยมใด ๆ

ความยาวของเส้นทแยงมุมที่อยู่ตรงข้ามกับด้าน a และ b ที่อยู่ติดกันและทำมุม θ คือ  {\sqrt {a^{2}+b^{2}-2ab\cos \theta }} ซึ่งกลายมาจากกฎของโคไซน์
เมื่อเชื่อมจุดกึ่งกลางบนแต่ละด้านของรูปสี่เหลี่ยมใด ๆ เข้าด้วยกัน จะได้รูปสี่เหลี่ยมด้านขนานเสมอ พื้นที่ของรูปสี่เหลี่ยมด้านขนานภายในเท่ากับครึ่งหนึ่งของพื้นที่ของรูปสี่เหลี่ยมภายนอก และเส้นรอบรูปของรูปสี่เหลี่ยมด้านขนานภายในก็ยาวเท่ากับผลบวกของเส้นทแยงมุมของรูปสี่เหลี่ยมภายนอก
สมมติให้รูปสี่เหลี่ยมใด ๆ รูปหนึ่ง มีรูปสี่เหลี่ยมจัตุรัสประกอบอยู่บนด้านทั้งสี่ ซึ่งมีขนาดเท่ากับแต่ละด้านของรูปสี่เหลี่ยมนั้น ส่วนของเส้นตรงที่เชื่อมจุดกึ่งกลางของรูปสี่เหลี่ยมจัตุรัสที่อยู่ตรงข้าม จะยาวเท่ากันและตั้งฉากซึ่งกันและกัน
ส่วนของเส้นตรงที่เชื่อมจุดกึ่งกลางของด้านตรงข้ามจำนวนสองคู่ และส่วนของเส้นตรงที่เชื่อมจุดกึ่งกลางของเส้นทแยงมุม รวมทั้งสามเส้นจะตัดกันที่จุดเดียว และแบ่งครึ่งของส่วนของเส้นตรงนั้น ๆ ด้วย
ผลรวมของกำลังสองของเส้นทแยงมุมของรูปสี่เหลี่ยมใด ๆ เท่ากับสองเท่าของผลรวมของกำลังสองของส่วนของเส้นตรงที่เชื่อมจุดกึ่งกลางของด้านตรงข้ามจำนวนสองคู่
เส้นแบ่งครึ่งมุมภายในทั้งสี่ของรูปสี่เหลี่ยมใด ๆ เมื่อประกอบกันจะทำให้เกิดรูปสี่เหลี่ยมวงกลมล้อม
แหล่งข้อมูลอื่น

เอริก ดับเบิลยู. ไวส์สไตน์, "Quadrilateral" จากแมทเวิลด์.
Compendium Geometry Analytic Geometry of Quadrilaterals
Quadrilaterals Formed by Perpendicular Bisectors, Projective Collinearity and  Interactive Classification of Quadrilaterals from cut-the-knot
Definitions and examples of quadrilaterals and Definition and properties of tetragons from Mathopenref
Venn Diagram of Quadrilaterals[ลิงก์เสีย]
An extended classification of quadrilaterals เก็บถาวร 2019-12-30 ที่ เวย์แบ็กแมชชีน at Dynamic Math Learning Homepage เก็บถาวร 2018-08-25 ที่ เวย์แบ็กแมชชีน
The role and function of a hierarchical classification of quadrilaterals เก็บถาวร 2011-07-19 ที่ เวย์แบ็กแมชชีน by Michael de Villiers
| ด ค กรูปสี่เหลี่ยมต่าง ๆ |
| --- | --- |
รูปสี่เหลี่ยมนูน: กลุ่มด้านขนาน: ด้านขนาน ·  ขนมเปียกปูน (ข้าวหลามตัด, ด้านเท่า) ·  ด้านขนานมุมไม่ฉาก ·  มุมฉาก (ผืนผ้า) ·  จัตุรัส (ปรกติ, ด้านเท่ามุมเท่า)
รูปสี่เหลี่ยมนูน: กลุ่มอื่น ๆ: รูปว่าว ·  เส้นทแยงมุมตั้งฉาก ·  คางหมู ·  คางหมูหน้าจั่ว ·  วงกลมล้อม ·  วงกลมสัมผัส ·  วงกลมล้อมและสัมผัส ·  ด้านไม่ขนาน (ด้านไม่เท่า, ไม่ปรกติ)
รูปสี่เหลี่ยมอื่น ๆ: หัวลูกศร ·  ไขว้ (ผีเสื้อ, หูกระต่าย) ·  เบ้
การจำแนกชั้นของรูปสี่เหลี่ยม รูปแบบที่ต่ำกว่าเป็นกรณีพิเศษของรูปแบบที่สูงกว่า
พจน์ สารสิน

| พจน์ สารสินป> จ. ม.ป.ช. ม.ว.ม. ภ.ป.ร. ๓ |
| --- | --- |
พจน์ใน พ.ศ. 2498

 นายกรัฐมนตรีไทย คนที่ 9
ดำรงตำแหน่ง 21 กันยายน พ.ศ. 2500 – 1 มกราคม พ.ศ. 2501  (0 ปี 102 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
ก่อนหน้า: สฤษดิ์ ธนะรัชต์ (หัวหน้าคณะปฏิวัติ)
ถัดไป: ถนอม กิตติขจร
รองนายกรัฐมนตรี
ดำรงตำแหน่ง 9 มีนาคม พ.ศ. 2512 – 17 พฤศจิกายน พ.ศ. 2514  (2 ปี 253 วัน)ดำรงตำแหน่งร่วมกับ  จอมพลประภาส จารุเสถียร
นายกรัฐมนตรี: ถนอม กิตติขจร
ก่อนหน้า: พระเจ้าวรวงศ์เธอ กรมหมื่นนราธิปพงศ์ประพันธ์
ถัดไป: จอมพลประภาส จารุเสถียร
รัฐมนตรีว่าการกระทรวงการต่างประเทศ
ดำรงตำแหน่ง 13 ตุลาคม พ.ศ. 2492 – 1 มีนาคม พ.ศ. 2493  (0 ปี 139 วัน)
นายกรัฐมนตรี: แปลก พิบูลสงคราม
ก่อนหน้า: แปลก พิบูลสงคราม
ถัดไป: นายวรการบัญชา (บุญเกิด สุตันตานนท์)
รัฐมนตรีว่าการกระทรวงการคลัง
ดำรงตำแหน่ง 23 กันยายน พ.ศ. 2500 – 26 กันยายน พ.ศ. 2500  (0 ปี 3 วัน)
นายกรัฐมนตรี: ตนเอง
ก่อนหน้า: นายวรการบัญชา (บุญเกิด สุตันตานนท์)
ถัดไป: เสริม วินิจฉัยกุล
รัฐมนตรีว่าการกระทรวงพัฒนาการแห่งชาติ
ดำรงตำแหน่ง 11 ธันวาคม พ.ศ. 2506 – 17 พฤศจิกายน พ.ศ. 2514  (7 ปี 341 วัน)
นายกรัฐมนตรี: ถนอม กิตติขจร
ก่อนหน้า: สฤษดิ์ ธนะรัชต์
ถัดไป: ยกเลิกตำแหน่ง
รัฐมนตรีว่าการกระทรวงเศรษฐการ
ดำรงตำแหน่ง 10 กุมภาพันธ์ พ.ศ. 2511 – 7 มีนาคม​ พ.ศ. 2512  (1 ปี 26 วัน)
นายกรัฐมนตรี: ถนอม กิตติขจร
ก่อนหน้า: สุนทร หงส์ลดารมภ์
ถัดไป: บุญชนะ อัตถากร
อธิการบดีมหาวิทยาลัยขอนแก่น
ดำรงตำแหน่ง 14 มิถุนายน พ.ศ. 2509 – 9 เมษายน พ.ศ. 2512    (2 ปี 300 วัน)
ถัดไป: ศาสตราจารย์พิมล กลกิจ
 
ข้อมูลส่วนบุคคล
เกิด: พจน์ 25 มีนาคม พ.ศ. 2448 เมืองพระนคร ประเทศสยาม
เสียชีวิต: 28 กันยายน พ.ศ. 2543 (95 ปี) กรุงเทพมหานคร ประเทศไทย
พรรคการเมือง: สหประชาไทย
คู่สมรส: ศิริ โชติกเสถียร
บุตร: พงส์ เภา บัณฑิต อาสา พิมสิริ สุภัทร
บุพการี: พระยาสารสินสวามิภักดิ์ (เทียนฮี้ สารสิน) (บิดา) คุณหญิงสุ่น สารสินสวามิภักดิ์ (มารดา)

พจน์ สารสิน ป.จ. ม.ป.ช. ม.ว.ม. ภ.ป.ร. ๓ (25 มีนาคม พ.ศ. 2448 – 28 กันยายน พ.ศ. 2543) เป็นนักการเมืองชาวไทย อดีตอธิการบดีมหาวิทยาลัยขอนแก่น อดีตนายกรัฐมนตรีไทยคนที่ 9 อดีตรัฐมนตรีช่วยว่าการกระทรวงการต่างประเทศ อดีตรัฐมนตรีว่าการกระทรวงการต่างประเทศ ภายหลังได้ลาออกเนื่องจากมีความเห็นขัดแย้งกับรัฐบาลเกี่ยวกับการรับรองรัฐบาลจักรพรรดิบ๋าว ดั่ย แห่งประเทศเวียดนามใต้ และอดีตเอกอัครราชทูตไทยประจำสหรัฐอเมริกา
ประวัติและครอบครัว

พจน์ สารสิน เกิดเมื่อวันที่ 25 มีนาคม พ.ศ. 2449 (นับแบบใหม่) ที่บ้านพักถนนสุรศักดิ์ ตำบลสีลม อำเภอบางรัก เมืองพระนคร (ในปัจจุบันคือ แขวงสีลม เขตบางรัก กรุงเทพมหานคร) เป็นบุตรของพระยาสารสินสวามิภักดิ์ (เทียนฮี้ สารสิน) กับคุณหญิงสุ่น สารสินสวามิภักดิ์ เริ่มศึกษาครั้งแรกที่โรงเรียนกรุงเทพคริสเตียนวิทยาลัย ต่อจากนั้นถูงส่งไปเรียนที่สหรัฐ เมื่อกลับสู่ประเทศสยาม ได้ศึกษาวิชากฎหมายจนสอบได้เนติบัณฑิตไทยเมื่อปี พ.ศ. 2472 และศึกษาวิชากฎหมายต่อในประเทศอังกฤษ
โดยที่บิดา คือ พระยาสารสินสวามิภักดิ์ (เทียนฮี้; จีน: 黄天喜) เป็นแพทย์ชาวจีนอพยพเชื้อสายไหหลำที่เดินทางมาอาศัยยังประเทศสยามตั้งแต่ราวปี พ.ศ. 2443 และรับราชการเป็นแพทย์หลวงประจำราชสำนักในรัชสมัยพระบาทสมเด็จพระมงกุฎเกล้าเจ้าอยู่หัว โดยตระกูลสารสินถือเป็นตระกูลนักธุรกิจที่มั่งคั่งและมีชื่อเสียงตระกูลหนึ่ง และมีสายสัมพันธ์อันดีกับทางราชการมาโดยตลอด
พจน์ สารสิน สมรสกับท่านผู้หญิงสิริ สารสิน (สกุลเดิม โชติกเสถียร) มีบุตรธิดาทั้งหมด 5 คน คือ  เป็นนักธุรกิจและนักการเมืองที่มีชื่อเสียง พลตำรวจเอกเภา สารสิน เป็นอดีตอธิบดีกรมตำรวจ บัณฑิต บุณยะปาณะ เป็นอดีตปลัดกระทรวงการคลัง อาสา สารสิน เป็นอดีตราชเลขาธิการใน พระบาทสมเด็จพระมหาภูมิพลอดุลยเดชมหาราช บรมนาถบพิตร และเป็นอดีตรัฐมนตรีว่าการกระทรวงการต่างประเทศ
ชีวิตการเมือง

พจน์ สารสิน เริ่มบทบาททางการเมืองด้วยการสนับสนุนของจอมพลแปลก พิบูลสงคราม โดยการแต่งตั้งให้เป็นสมาชิกวุฒิสภา เมื่อปี พ.ศ. 2490 และเข้าร่วมรัฐบาลในตำแหน่งรัฐมนตรีช่วยว่าการกระทรวงการต่างประเทศในปี พ.ศ. 2491 ต่อมาในปี พ.ศ. 2492 ได้ดำรงตำแหน่งรัฐมนตรีว่าการกระทรวงการต่างประเทศ แต่ภายหลังได้ลาออก เนื่องจากมีความเห็นขัดแย้งกับรัฐบาลเกี่ยวกับการรับรองรัฐบาลจักรพรรดิบ๋าว ดั่ย แห่งประเทศเวียดนามใต้
วันที่ 3 ตุลาคม พ.ศ. 2500 เวลา 23.00 น. พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระบรมราชโองการให้เลิกประกาศกฎอัยการศึกในบางจังหวัด โดยทรงยกเลิกกฎอัยการศึกทั้งหมด 46 จังหวัด และให้คงกฎอัยการศึกไว้ทั้งหมด 26 จังหวัด จากทั้งหมด 72 จังหวัด โดยพจน์ สารสิน นายกรัฐมนตรี ในขณะนั้นเป็นผู้รับสนองพระบรมราชโองการ
ในปี พ.ศ. 2506 พจน์ได้รับแต่งตั้งเป็นรัฐมนตรีว่าการกระทรวงพัฒนาการแห่งชาติ
งานระหว่างประเทศ

ระหว่างปี พ.ศ. 2495-2500 พจน์ได้รับแต่งตั้งให้ดำรงตำแหน่งเอกอัครราชทูตไทยประจำสหรัฐอเมริกาและทำหน้าที่ผู้แทนของประเทศไทยประจำองค์การสหประชาชาติ และในเดือนกรกฎาคม พ.ศ. 2500 ได้รับแต่งตั้งให้ดำรงตำแหน่งเลขาธิการองค์การสนธิสัญญาป้องกันภูมิภาคเอเชียตะวันออกเฉียงใต้ (ส.ป.อ.)
การดำรงตำแหน่งนายกรัฐมนตรี

พจน์ สารสิน ได้รับแต่งตั้งให้ดำรงตำแหน่งนายกรัฐมนตรีเมื่อวันที่ 21 กันยายน พ.ศ. 2500 หลังจากการทำรัฐประหารของจอมพลสฤษดิ์ ธนะรัชต์ ภารกิจสำคัญของรัฐบาลคือจะต้องเร่งจัดการเลือกตั้งสมาชิกสภาผู้แทนราษฎรให้บริสุทธิ์และยุติธรรมอันเป็นสิ่งที่ประชาชนเรียกร้อง และเป็นเหตุผลที่จอมพลสฤษดิ์ ธนะรัชต์ ได้ใช้เป็นข้ออ้างในการยึดอำนาจจากรัฐบาลชุดเก่า หลังจากที่ได้ดำเนินการจัดการเลือกตั้งเสร็จเรียบร้อยแล้ว พจน์ สารสินก็ลาออกจากตำแหน่งนายกรัฐมนตรี และกลับไปดำรงตำแหน่งเลขาธิการ ส.ป.อ. ตามเดิม หลังชีวิตราชการพจน์พำนักอยู่ที่บ้านพักในกรุงเทพมหานคร และยุติบทบาททางการเมืองโดยสิ้นเชิง
ถึงแก่อสัญกรรม

พจน์ สารสิน ถึงแก่อสัญกรรมด้วยโรคชรา เมื่อวันที่ 28 กันยายน พ.ศ. 2543 เวลา 11.40 น. ณ โรงพยาบาลบำรุงราษฎร์ แขวงคลองเตยเหนือ เขตวัฒนา กรุงเทพมหานคร รวมอายุได้ 95 ปี 187 วัน
เครื่องราชอิสริยาภรณ์

พ.ศ. 2507 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2500 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2497 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2498 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2527 –  เหรียญราชรุจิทอง รัชกาลที่ 9 (ร.จ.ท.9)
แหล่งข้อมูลเพิ่มเติม

บุญพิสิฐ ศรีหงส์. “ถ้าเราไม่เริ่มกระทำในสิ่งที่ถูกกันแล้ว ก็คงจะไม่มีโอกาสทำสิ่งที่ถูกต้องต่อไปในอนาคต.” ใน วิมลพรรณ ปีตธวัชชัย (บรรณาธิการ), สารสิน: อนุสรณ์ในการพระราชทานเพลิงศพ นายพงส์ สารสิน. หน้า 106-179. กรุงเทพฯ: อมรินทร์, 2564.
พจน์ สารสิน ขณะดำรงตำแหน่งเอกอัครราชทูตประจำสหรัฐเอมริกา
แอมเพอส์แอนด์วัน

| แอมเพอร์สแอนด์วัน앰퍼샌드원 |
| --- | --- |

ข้อมูลพื้นฐาน
ที่เกิด: โซล, ประเทศเกาหลีใต้
แนวเพลง: เคป็อป ฮิปฮอป อาร์แอนด์บี
ช่วงปี: ค.ศ. 2023 (2023)–ปัจจุบัน
ค่ายเพลง: FNC

สมาชิก:  จีโฮ  คัมเดน  ไบรอัน  ซียอน  ไคเรล  แม็กเคีย  ซึงโม 

เว็บไซต์: fncent.com/AMPERSANDONE
แอมเพอร์สแอนด์วัน (เกาหลี: 앰퍼샌드원, อักษรโรมัน: Ampers&One) เป็นบอยแบนด์ชาวเกาหลีใต้ที่ก่อตั้งและจัดการโดยเอฟเอ็นซีเอนเตอร์เทนเมนต์ กลุ่มประกอบด้วยสมาชิกเจ็ดคน ได้แก่ คัมเดน, ไบรอัน, จีโฮ, ซียุน, ไคเรล, แมคเคียห์ และซึงโม พวกเขาเปิดตัวเมื่อวันที่ 15 พฤศจิกายน พ.ศ. 2566 โดยมีอัลบั้มเดี่ยวชื่อ Ampersand One
ผลงานเพลง > ซิงเกิลอัลบั้ม

| ชื่อ | รายละเอียด | อันดับชาร์ทสุงสุด> KOR  | ยอดขาย |
| --- | --- | --- | --- |
| Ampersand One |  วางจำหน่าย: 15 พฤศจิกายน ค.ศ. 2023  ป้ายกำกับ: เอฟเอ็นซีเอนเตอร์เทนเมนต์  รูปแบบ: ซีดี, ดาวน์โหลดดิจิทัล, สตรีมมิ่ง รายการเพลง "On And On"  "Sweet & Sour"  "Sheesh"  | 11 |  KOR: 39,886 |
แหล่งข้อมูลอื่น

| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
หัวใจปฐพี

| หัวใจปฐพี |
| --- | --- |
ประเภท: ละครโทรทัศน์
สร้างโดย: บริษัท ทีวีซีน แอนด์ พิคเจอร์ จำกัด
เขียนโดย: ปิ่นเพชร
กำกับโดย: รัฐกิตติ์ กิตติรัฐธนะโภคิน
แสดงนำ: ทฤษฎี สหวงษ์ มทิรา ตันติประสุต พิรัชต์ นิธิไพศาลกุล มณีรัตน์ ธรรมมณีวงศ์
ดนตรีแก่นเรื่องเปิด: ทั้งชีวิต - Bedroom Audio
ดนตรีแก่นเรื่องปิด: คนๆ นั้น - พัดชา เอนกอายุวัฒน์
ประเทศแหล่งกำเนิด:  ประเทศไทย
ภาษาต้นฉบับ:  ภาษาไทย
จำนวนตอน: 12 ตอน
การผลิต
ผู้อำนวยการสร้าง: ณัฎฐนันท์ ฉวีวงษ์
ความยาวตอน: ประมาณ 2 ชั่วโมงครึ่ง/ตอน
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 15 มีนาคม พ.ศ. 2558 – 17 เมษายน พ.ศ. 2558
หัวใจปฐพี เป็นละครโทรทัศน์แนวโรแมนติก-ดราม่า-แอ็กชั่น โดยเนื้อหาในละครทั้งหมดเป็นการสอดแทรกแง่คิดและปลูกจิตสำนึกในการรักษาผืนป่าและแหล่งน้ำไว้ให้คงอยู่ต่อไปนานเท่านาน สร้างจากบทประพันธ์โดย ปิ่นเพชร บทโทรทัศน์โดย ติณณา ภูมิใจ ผลิตโดย บริษัท ทีวีซีน แอนด์ พิคเจอร์ จำกัด กำกับการแสดงโดย รัฐกิตติ์ กิตติรัฐธนะโภคิน อำนวยการดำเนินงานโดย ณัฏฐนันท์ ฉวีวงษ์ ลงเสียงประกอบโดย ปั้น-ปั้น ออกแบบฉากต่อสู้โดย ณฐกร ไตยกิศยเวศ นำแสดงโดย ทฤษฎี สหวงษ์, มทิรา ตันติประสุต, พิรัชต์ นิธิไพศาลกุล และ มณีรัตน์ ธรรมมณีวงศ์ หัวใจปฐพีออกอากาศทุกวันศุกร์-อาทิตย์ เวลา 20.15 - 22.45 น. เริ่มออกอากาศตอนแรกวันที่ 15 มีนาคม พ.ศ. 2558–17 เมษายน พ.ศ. 2558 ทางสถานีวิทยุโทรทัศน์ไทยทีวีสีช่อง 3
รายชื่อนักแสดง

ทฤษฎี สหวงษ์  รับบทเป็น  พสุ ภูมิรักษา (ดิน)
พิรัชต์ นิธิไพศาลกุล  รับบทเป็น  ภูริช ภูมิรัตน์
มทิรา ตันติประสุต  รับบทเป็น  ก้ามปู/เรน เชอร์ล็อก
มณีรัตน์ ธรรมมณีวงศ์  รับบทเป็น  เอวา เชอร์ล็อก
จอห์นนี่ แอนโฟเน่  รับบทเป็น  เดวิด เชอร์ล็อก (เอเดน) พ่อของอาร์ม เรนและเอวา
ตระการ พันธุมเลิศรุจี  รับบทเป็น  นายเกริก ภูมิรัตน์ พ่อของภูริช
อรุณณภา พาณิชจรูญ  รับบทเป็น  ทิชา สร้อยสุขสันต์
อาเธอร์ เบญจกุล  รับบทเป็น  ภาคิน แสงสุภาพ
จักรกฤษณ์ อำมะรัตน์  รับบทเป็น  ท่านอธิบดียิ่งยศ
แมทธิว ดีน  รับบทเป็น  อาร์ม (อาดัม)
เพ็ญเพ็ชร เพ็ญกุล  รับบทเป็น  ศักดิศร
อติรุจ สุวรรณ  รับบทเป็น  ตุลย์
ทรงสิทธิ์ รุ่งนพคุณศรี  รับบทเป็น  ถาวร พ่อของพสุ (ดิน)
วิทิต แลต  รับบทเป็น  พิภพ คุณเดช/พ่อของเรน
รายชื่อนักแสดง > นักแสดงรับเชิญ

วาสนา พูนผล  รับบทเป็น  จุรีจันทร์ เชอร์ล็อก แม่ของอาร์ม เรน และเอวา
แวร์ โซว  รับบทเป็น  จงเดือน แม่ของภูริช
ปานเลขา ว่านม่วง  รับบทเป็น  แสงสุดา แม่ของพสุ (ดิน)
นฤมล พงษ์สุภาพ รับบทเป็น แม่ของก้ามปู/เรน
สมภพ เบญจาธิกุล  รับบทเป็น  คุณปู่พิทักษ์ ภูมิรัตน์
ไกรลาศ เกรียงไกร รับบทเป็น นายสม เจ้าหน้าที่ป่าไม้
ปีเตอร์ ธูนสตระ รับบทเป็น FAYARD (ฟายาร์ด)
กรกฏ ธนภัทร รับบทเป็น เลขาของ FAYARD (ฟายาร์ด)
พิมพ์แข กุญชร ณ อยุธยา รับบทเป็น แม่ของพิภพ/ย่าของเรน
เด็กชาย ปัญกร จันทศร รับบทเป็น พสุ/ดิน (วัยเด็ก)
เด็กหญิง ณภัค เจนจิตรานนท์ รับบทเป็น ก้ามปู/เรน (วัยเด็ก)
เด็กหญิง ชนัญญา เลิศวัฒนามงคล รับบทเป็น เอวา (วัยเด็ก)
ฌาลอน ชลาชล รับบทเป็น ผู้บรรยายข่าว เที่ยงวันทันเหตุการณ์
จตุรงค์ สุขเอียด รับบทเป็น ผู้บรรยายข่าว 3 มิติ
เพลงประกอบละคร

ทั้งชีวิต (เพลงเปิดเรื่อง) - ขับร้องโดย Bedroom Audio
คนๆ นั้น (เพลงปิดเรื่อง) - ขับร้องโดย พัดชา เอนกอายุวัฒน์
Take You To The Moon - ขับร้องโดย พิรัชต์ นิธิไพศาลกุล